Temeljem članka 17. stavka 3. Zakona o sustavu civilne zaštite („Narodne novine“ 82/15) i člankom 29. Statuta Grada Cresa („Službene novine “ PGŽ broj 29/09 14/13.), Gradsko vijeće na sjednici održanoj\_\_\_\_ 2017. godine donosi,

**GODIŠNJI PLAN RAZVOJA SUSTAVA CIVILNE ZAŠTITE NA PODRUČJU GRADA CRESA ZA 2016. GODINU**

**UVOD**

Zakonom o sustavu civilne zaštite („Narodne novine“, broj 82/15) (u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika.

Ovaj Plan razvoja sustava civilne zaštite Grada Cresa za 2016. godinu sadrži pravac razvoja civilne zaštite s planovima njihove realizacije odnosno kako bi se ostvario željeni rezultat misije i razvojne vizije s konačnim ciljevima.

Da bi ovaj Plan razvoja bio ostvariv, cijeli proces razvoja povezan je s mogućnostima financijskih sredstava u Grada Cresa koji će se odvojiti za sve subjekte u sustavu civilne zaštite, a za promatrano razdoblje.

Slijedom Analize stanja sustava civilne zaštite na području Grada Cresa za 2015.- 2016. godinu, te Smjernica za organizaciju i razvoj sustava civilne zaštite na području Grada Cresa od 2016. do 2019. godine, donosi se godišnji plan aktivnosti za 2016. godinu:

1. ***Gradsko vijeće*** donosi:
	1. Analizu stanja sustava civilne zaštite za 2015- 2016. godinu
	2. Godišnji plan razvoja sustava civilne zaštite s trogodišnjim financijskim učincima

1. ***Gradonačelnik*** donosi:
	1. Plan vježbi civilne zaštite
	2. tijekom godine je potrebno imenovati povjerenike civilne zaštite

# 3. Stožer civilne zaštite – Stožer zaštite i spašavanja

1. održava sastanak u travnju i studenom 2016. godine
2. nastavak edukacije članova Stožera CZ

# 4. Dobrovoljna vatrogasna društva DVD Cres

a. djeluju sukladno svom programu rada (obučavanje, vježbe, natjecanja, dežurstva, intervencije, održavanje voznog parka i opreme)

***5. Postrojba civilne zaštite***

1. Sudjeluje na vježbi civilne zaštite u organizaciji DUZS Rijeka,
2. Nastavak edukacije zapovjednika skupina i članova postrojbe,
3. Nastavak opremanja članova postrojbe skupnom i osobnom opremom.

# 6. Povjerenici civilne zaštite

1. imenovanje povjerenika civilne zaštite
2. povjerenici se opremaju majicama, radnim kombinezonima, rukavicama, kapama, prslucima

# 9. Pravne osobe koje pružaju usluge

1. potpisivanje ugovora o međusobnoj suradnji s pravnim osobama navedenim u Odluci o određivanju operativnih snaga zaštite i spašavanja i pravnih osoba od interesa za zaštitu i spašavanje
2. dostava izvadaka iz Plana civilne zaštite pravnim osobama iz Odluke

 Do osnivanja stožera civilne zaštite Grada Cresa mjerodavan će biti Stožer zaštite i spašavanja Grada Cresa.

Također do donošenja ostalih provedbenih akata ostaju na snazi:

* Odluka o osnivanju i imenovanju stožera zaštite i spašavanja Grada Cresa.
* Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Grada Cresa.
* Odluka o formiranju i imenovanju zapovjedništva civilne zaštite Grada Cresa.
* Procjena ugroženosti stanovništva, materijalnih i kulturnih dobara i okoliša od katastrofa i velikih nesreća za područje Grada Cresa.
* Plan zaštite i spašavanja Grada Cresa.
* Plan civilne zaštite Grada Cresa.

 Financiranje sustava civilne zaštite po prijedlogu proračuna Grada Cresa za 2016. godinu po pozicijama prikazano je u Tablici 1. ovoga Plana.

Financiranje sustava civilne zaštite za 2017. i 2018. godinu bit će utvrđeno projekcijom proračuna Grada Cresa za navedene godine.

GRADSKO VIJEĆE GRADA CRESA

 *Klasa: 351-01/17-1/1*

*Ur.br:2213/02-01-17-03*

*Cres, ....... 2017.*

 Predsjednik

 Marčelo Damijanjević

**Tablica 1.** Financiranje sustava civilne zaštite

|  |  |
| --- | --- |
|  **OPERATIVNE SNAGE SUSTAVA CIVILNE** **ZAŠTITE**  | **PLANIRANO U 2016.** **GODINI (Kn)**  |
| **Zapovjedništvo i postrojbe vatrogastva**  |   |
| DVD Cres | 550.000,00 |
| **Službe i postrojbe pravnih osoba koje se zaštitom i spašavanjem bave u svojoj redovitoj djelatnosti**  |   |
| HGSS- stanica Rijeka ( gorska služba spašavanja)  | 5.000,00 |
| Dom zdravlja PGŽ, ispostava Cres (turistička ambulanta Martinšćica)  | 521.000,00 |
| **SVEUKUPNO ZA SUSTAV ZAŠTITE I** **SPAŠAVANJA**  | **1.076.000,00** |